नई दिल्ली. अक्टूबर में रिटायरमेंट ले चुके वीरेंद्र सहवाग ने एक और खुलासा किया है। उन्होंने एक इंटरव्यू में कहा, "2013 में ऑस्ट्रेलियाई टीम भारत दौरे पर आई थी। सीरीज के बीच में ही अखबारों में खबर आई कि मुझे टीम से निकाल दिया गया है, जबकि इस बारे में मैं कुछ नहीं जानता था। मुझे बिना बताए ही बाहर का रास्ता दिखा दिया गया। मैं काफी दुखी हुआ था।"
वीरू क्यों ले सकते थे 2013 में ही रिटायरमेंट...
- सहवाग ने एक चैनल को बुधवार रात दिए इंटरव्यू में कहा, ''मैंने ऑस्ट्रेलिया के खिलाफ दो टेस्ट में अच्छा परफॉर्म नहीं किया। मुझे आखिरी दो टेस्ट में मौका मिलता तो वापसी कर सकता था।''
- ''हां, यदि तब भी मैं सभी की उम्मीदों पर खरा नहीं उतरता तो मुझे बाहर कर दिया जाता।''
- ''यदि सिलेक्टर मुझसे दो टेस्ट खेलकर रिटायरमेंट लेने को कहते तो इस पर जरूर सोचता।''
बीसीसीआई पर क्या लगाए आरोप?
सहवाग ने कहा, "सिलेक्टर्स और बीसीसीआई मैनेजमेंट को मुझसे बात करनी चाहिए थी, लेकिन उन्होंने कभी किया नहीं।"
क्यों नहीं कर सके वापसी?
सहवाग ने कहा, "हां, ये सही है कि टीम से बाहर किए जाने के बाद डोमेस्टिक लेवल पर मैंने अच्छा परफॉर्म नहीं किया। टीम में लिया जाता तो मिडल ऑर्डर में भी नहीं खेल सकता था, क्योंकि सचिन, विराट, धोनी और पुजारा टीम में थे। पुजारा तीसरे, सचिन चौथे और विराट पांचवें नंबर पर खेलते थे। सचिन को तीसरे और पांचवें नंबर पर खेलने के लिए नहीं कहा जा सकता था। ऐसे में, मेरे लिए जगह ही नहीं थी।"
आगे की स्लाइड्स में जानें, सहवाग के चुनिंदा रोचक फैक्ट्स...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva